OpenLLM-France/wikimedia huggingface dataset:
# Hispanoamèrica

Hispanoamèrica o Amèrica hispana és una regió cultural integrada per les nacions americanes de parla castellana.
Hispanoamèrica :
| País | Població | Extensió (km²) | Capital |
| Argentina | 40.914.000 | 2.791.810 | Buenos Aires |
| Bolívia | 10.027.644 | 1.098.581 | Sucre |
| Xile | 16.763.470 | 756.950 | Santiago de Xile |
| Colòmbia | 44.797.552 | 1.141.748 | Bogotà |
| Costa Rica | 4.016.173 | 51.100 | San José |
| Cuba | 11.382.820 | 110.860 | L'Havana |
| República Dominicana | 9.523.209 | 48.730 | Santo Domingo |
| Equador | 13.710.234 | 283.520 | Quito |
| El Salvador | 6.704.932 | 20.041 | San Salvador |
| Hondures | 6.974.504 | 112.492 | Tegucigalpa |
| Guatemala | 14.655.189 | 108.890 | Ciutat de Guatemala |
| Mèxic | 109.955.400 | 1.972.550 | Ciutat de Mèxic |
| Nicaragua | 5.465.100 | 129.494 | Managua |
| Panamà | 3.140.232 | 78.200 | Ciutat de Panamà |
| Paraguai | 6.347.884 | 406.750 | Asunción |
| Perú | 28.220.764 | 1.285.216 | Lima |
| Puerto Rico | 3.916.632 | 9.104 | San Juan |
| Uruguai | 3.415.920 | 176.220 | Montevideo |
| Veneçuela | 28.384.132 | 916.445 | Caracas |
| Hispanoamèrica | 365.307.875 | 12.004.512 | |
Puerto Rico, encara que pertany als Estats Units com a estat associat, és considerat part d'Hispanoamèrica.

## Vegeu també

* Amèrica Llatina
* Iberoamèrica

## Referències

* ↑ Sucre és la capital i La Paz és la seu del govern.
# Àfrica Occidental

L'Àfrica occidental és una regió de l'Àfrica que ocupa aproximadament l'àrea situada entre el golf de Guinea, el desert del Sàhara i el Txad, tot i que alguns discrepen d'aquests límits.
És una regió de poca altitud mitjana. Al nord destaca el Sahel, de clima semiàrid. Conté una franja estreta de bosc tropical.
La religió majoritària n'és l'islam, si bé hi ha zones cristianes i animistes.
Tot i l'abundància de recursos naturals, el desenvolupament econòmic global de la regió és força baix. La fam periòdica i la sida són els principals problemes per al seu creixement. La Comunitat Econòmica dels Estats de l'Àfrica Occidental intenta incrementar la renda dels països membres.

## Estats integrants

Els estats que normalment s'inclouen dins aquesta regió són els següents:
* Benín
* Burkina Faso
* Camerun
* Cap Verd
* República del Congo
* Costa d'Ivori
* Gabon
* Gàmbia
* Ghana
* República de Guinea
* Guinea Bissau
* Guinea Equatorial
* Libèria
* Mali
* Níger
* Nigèria
* São Tomé i Príncipe
* Senegal
* Sierra Leone
* Togo
Mauritània i el Sàhara occidental (pertanyents a l'Àfrica del Nord) i el Txad (de l'Àfrica central) també s'inclouen sovint a l'Àfrica occidental. De vegades, els estats de Nigèria en avall (el Camerun, la Guinea Equatorial, São Tomé i Príncipe, el Gabon i el Congo) no hi són inclosos, ja que es consideren part de l'Àfrica central.

## Història

En la prehistòria, van arribar els primers humans a la regió, probablement uns pobladors relacionats amb els pigmeus, sobre el 12000 aC. Amb la domesticació del camell, van començar els intercanvis comercials amb els pobles de l'Àfrica del Nord. Se'ls venia or a canvi de cavalls i manufactures.
Els grans imperis de la regió es van formar a partir del segle viii. Destaca el dels soninké(a Ghana), els sosso i l'imperi de Mali al país homònim i els iouruba.
Al segle xv, els portuguesos van començar a extreure'n esclaus per a les plantacions americanes i hi van afavorir la formació d'imperis dependents del colonialisme. La regió va ser colonitzada bàsicament per França i Anglaterra, que lluitaven pel seu control. La resistència local a l'ocupació i a l'esclavatge no va prendre força fins al segle xix, lligada als moviments islàmics.
El 1957, Ghana va ser el primer país subsaharià a assolir la independència. Els estats resultants de la descolonització han patit nombroses guerres durant el segle xx, com per exemple la Guerra de Biafra. Els governs estan permanentment tacats per la corrupció i la democràcia no hi està prou consolidada.

## Referències

* ↑ Mendonsa, Eugene L. West Africa: An Introduction to Its History (2002)
# Maquisard

A França, els maquisards van ser ser membres del Maquís (resistència de tipus guerrilla rural —junt a la resistència francesa— contra l'ocupació alemanya durant la Segona Guerra Mundial). Van participar també a algunes grans operacions, com per exemple a l'Operació Overlord ajudant a pertorbar les comunicacions alemanyes.
Els maquisards eren també una via d'evasió pels que fugien des d'Alemanya i pels pilots britànics als quals havien abatut el seu avió. Especialment al sud i est de França aquests refugiats podien viure en clandestinitat gràcies a la bona voluntat dels habitants de les petites poblacions rurals i de masies aïllades, que els acollien i amagaven. La ideologia dels maquis era molt diversa, i abraçava tot l'espectre des del comunisme al nacionalisme de l'extrema dreta.
S'organitzaven en petites cèl·lules locals, com per exemple els "maquis de Riumas" o "els maquis de la Torreta". Algunes d'aquestes cèl·lules estaven compostes íntegrament per guerrillers espanyols que havien lluitat al bàndol republicà durant la Guerra Civil espanyola.

## Etimologia

"Maqui" és una paraula que prové de l'expressió en cors "machja", que significa “bosc atapeït” o “vegetació espessa” i que fa referència a una forma de vegetació típicament mediterrània. Aquest tipus de vegetació es diu màquia en català.
Més precisament, la paraula "maqui" ve d'una expressió corsa sencera, piglià a machja, que significa refugiar-se al bosc per a no caure en mans de les autoritats o, en cas d'una vendetta, de la màfia.

## Influència als Països Catalans

Per extensió, i atenent a aquest significat de resistència, el terme “maqui” designa també una persona pertanyent als grups armats que van operar en territori espanyol per oposar-se a la institucionalització del règim franquista.

## Símbols

Un símbol per a distingir-los era la boina basca. Le Chant des partisans es va crear per a un programa de ràdio de la BBC, després va esdevenir l'himne dels maquis francesos i posteriorment de tota la resistència francesa.

## Cultura popular

Charlotte Gray (2001) és una pel·lícula, basada en la novel·la del mateix nom de Sebastian Faulks, que narra la història d'una dona britànica entrenada per a ser maqui a la resistència francesa.

## Altre significat

El maquis també pot significar la resistència antifranquista espanyol, després de la fi de la Guerra Civil espanyola.

## Referències

* ↑ «maquisard | enciclopèdia.cat». GEC. [Consulta: 26 abril 2021].
* ↑ «maquis | enciclopèdia.cat». GEC. [Consulta: 26 abril 2021].

## Vegeu també

* Nancy Wake, espia britànica durant el final de la Segona Guerra Mundial.
* Maquis
# Cantó de Nantes-4

El cantó de Nantes-4 (bretó Kanton Naoned-4) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega el quartier de Hauts-Pavés-Saint-Félix de la comuna de Nantes.

## Història

Llista dels consellers generals successius :
| Data d'elecció | Identitat | Partit | Qualitat |
| 1976- | Loïc Le Masne | UDF-UMP | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Crosslake

Crosslake és una població dels Estats Units a l'estat de Minnesota. Segons el cens del 2000 tenia 1.893 habitants.

## Demografia

Segons el cens del 2000, Crosslake tenia 1.893 habitants, 899 habitatges, i 623 famílies. La densitat de població era de 28,5 habitants per km².
Dels 899 habitatges en un 15,9% hi vivien nens de menys de 18 anys, en un 64% hi vivien parelles casades, en un 3,3% dones solteres, i en un 30,6% no eren unitats familiars. En el 27,8% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,52.
Per edats la població es repartia de la següent manera: un 14,7% tenia menys de 18 anys, un 3,1% entre 18 i 24, un 18,9% entre 25 i 44, un 32% de 45 a 60 i un 31,4% 65 anys o més.
L'edat mediana era de 56 anys. Per cada 100 dones de 18 o més anys hi havia 100,9 homes.
La renda mediana per habitatge era de 41.125 $ i la renda mediana per família de 45.990 $. Els homes tenien una renda mediana de 40.345 $ mentre que les dones 23.636 $. La renda per capita de la població era de 27.227 $. Entorn del 2,7% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crosslake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Crosslake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Vladímir Barnaixov

Vladímir Barnaixov (Districte de Muromtsevski, 26 de febrer de 1951) és un biatleta rus, ja retirat, que va competir sota bandera de la Unió Soviètica durant les dècades de 1970 i 1980.
El 1980 va prendre part en els Jocs Olímpics d'Hivern de Lake Placid, on disputà dues proves del programa de biatló. Fent equip amb Aleksandr Tíkhonov, Vladímir Alikin i Anatoly Alyabyev guanyà la medalla d'or en la cursa del relleu 4x7,5 km, mentre en la cursa dels 20 quilòmetres fou setè.
En el seu palmarès també destaquen tres medalles de bronze al Campionat del món de biatló i tres títols nacionals. Posteriorment exercí d'entrenador de les seleccions nacionals soviètica, croata i russa.

## Referències

* 1 2 «Vladimir Barnashov Olympic Results». sports-reference.com. Arxivat de l'original el 18 d’abril 2020. [Consulta: 29 febrer 2020].
* ↑ Unió internacional de biatló
# Grifó

«Grifó» té aquests significats:
* Grifó o griu, criatura mitològica ferotge i perillosa que té el cap i potes de rapinyaire i cos de lleó
* Grifó o brot (botànica), brot eixint d'una llavor, tubercle o bulb
* Grifó o aixeta, vàlvula que regula la sortida d'un fluid d'un conducte
* Grifó (ocell), ocell de l'ordre dels falconiformes i de la família dels falcònids
* Grifó de Baviera (~ 726 - 753), príncep arnulfià o pipínida, fill de Carles Martell i Suanagilda
* Griffó d'Apt, príncep de Provença, comte d'Apt
* Grifó belga, raça de gos creada al segle passat amb encreuaments d'affenpinscher, terrier de Yorkshire, schnauzer miniatura i carlino
* Grifó blau de Gascunya, raça de gos de tipus rastrejador originària de la regió francesa de Gascunya
* Grifó de Brussel·les, raça de gos miniatura que pren el seu nom de la seva ciutat d'origen, Brussel·les, Bèlgica
# Le Carlaret

Le Carlaret és un municipi francès, situat al departament de l'Arieja i a la regió d'Occitània.
# L'Escoça

Lescoça (francès Lescousse) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Districte de Jaisalmer

El districte de Jaisalmer és una divisió administrativa de l'estat de Rajasthan, Índia, amb capital a Jaisalmer (ciutat). És el districte més gran del Rajasthan i el tercer de l'Índia. Té una frontera de 471 km amb Pakistan. El districte és en gran part desèrtic; el desert s'anomena Thar i està repartit entre Índia i Pakistan

## Geografia

No hi ha cap riu permanent; els existents, estacionals, són el Kakni, de 45 km que acaba en una mena de llac anomenat Bhuj-Jhil. El clima és sec i calorós, i els productes cultivats són de secà. El districte depèn en part del turisme amb prop de 300.000 turistes l'any.
La superfície és de 38.401 km² (més de l'11% del Rajasthan) i la població al cens del 2001 era de 508.247 habitants.

## Administració

Està format per tres tehsils, cadascun dels quals és també una subdivisió fiscal:
* Jaisalmer
* Pokaran
* Fatehgarh
Hi ha dos nagar palika (municipalitats): jaisalmer i Pokaran, i tres blocs de desenvolupament rural (blocks o panchayat Samiti): Jaisalmer, Sam i Sankra. Hi ha 744 pobles petits dels quals 707 estan habitats, i 128 Gram panchayats (pobles de més de 200 habitants)

## Referències

* Lloc oficial del districte de Jaisalmer Arxivat 2009-04-09 a Wayback Machine.
# Montgaug

Montgaug (en francès Montgauch) és un municipi francès, situat a la regió d'Occitània, departament de l'Arieja.

## Referències

* ↑ Toponímia occitana
# Bascom

Bascom és una població dels Estats Units a l'estat de Florida. Segons el cens del 2000 tenia 106 habitants.

## Demografia

Segons el cens del 2000, Bascom tenia 106 habitants, 41 habitatges, i 33 famílies. La densitat de població era de 170,5 habitants per km².
Dels 41 habitatges en un 26,8% hi vivien nens de menys de 18 anys, en un 65,9% hi vivien parelles casades, en un 12,2% dones solteres, i en un 19,5% no eren unitats familiars. En el 19,5% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,4% tenia menys de 18 anys, un 4,7% entre 18 i 24, un 25,5% entre 25 i 44, un 28,3% de 45 a 60 i un 15,1% 65 anys o més.
L'edat mediana era de 39 anys. Per cada 100 dones de 18 o més anys hi havia 95 homes.
La renda mediana per habitatge era de 27.000 $ i la renda mediana per família de 30.208 $. Els homes tenien una renda mediana de 26.250 $ mentre que les dones 15.000 $. La renda per capita de la població era d'11.305 $. Entorn del 6,5% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bascom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Bascom». American Fact Finder. Oficina del Cens dels Estats Units, 12-01-2010.
# Temps solar

El temps solar és una forma de mesurar el temps basada en el moviment aparent del Sol sobre l'horitzó del lloc on ens trobem. Pren com a origen l'instant en què el Sol passa pel meridià, que és el seu punt més alt en el cel, anomenat migdia. A partir d'aquest instant es van comptant les hores en intervals de 24 parts fins que es completa un cicle diürn.
No obstant això, el Sol no té un moviment regular al llarg de l'any, i per aquesta raó el temps solar es divideix en dues categories:
* El temps solar vertader està basat en el dia solar vertader, que és l'interval entre dues tornades successives del Sol al meridià local. El temps solar pot ser mesurat amb un rellotge de sol.
* El temps solar mitjà està basat en un sol fictici que viatja a una velocitat constant al llarg de l'any. La duració del dia solar mitjà és de 24 hores i és constant durant tot l'any.
La duració d'un dia solar vertader varia al llarg de l'any. Açò se deu al fet que l'òrbita terrestre és una el·lipse, i no un cercle, i que la Terra en el seu moviment de translació es mou més ràpid quan es troba a prop del Sol i més lentament quan n'està allunyada (veure Lleis de Kepler). A causa d'açò, el dia més curt de l'any és el 15 de setembre, mentre que el dia més llarg és el 22 de desembre tant a l'hemisferi nord, com a l'hemisferi sud.
La diferència entre el temps solar vertader i el temps solar mitjà s'anomena equació de temps i a vegades arriba a ser de 15 minuts.

## Vegeu també

* Any de traspàs
* Hora
* Rellotge
* Temps

## Notes

* ↑ Antonio Bernal González. Astronomia. II Época. Nº 137. p. 48
# Smohalla

Smohalla (també dit Smowhola, Smoholler, Smokeholer, Smuxale, Snohallow o Somahallie) (1815-1895) fou un profeta, predicador i mestre amerindi de l'ètnia wanapam, fundador del culte dels Somniadors (Dreamers), que emfatitzen els valors indis tradicionals. Era d'una petita tribu shahaptiana afí als Nez percé centrada entre el Columbia i els Priests Rapids.
Era un remeier cèlebre, però després de lluitar amb un rival, abandonà la llar i potser va anar a Mèxic. Va tornar el 1872 tot anunciant que havia mort i que Déu l'havia ressuscitat. Contra els colons blancs, considerava als indis com al primer poble creat, i que els altres races havien estat creades per a castigar els indis per culpes passades. Havien de viure com els avantpassats, no arar la terra o signar papers per cedir terra, ja que era contranatura. Si ho feien així i seguein el culte Dreamer, Déu expulsaria els no indis. Emfatitzava amb els somnis, timbals, capanetes i danses extàtiques. Influí molt en Chief Joseph i tingué un fort ascendent entre els yakama.
# Belmonte (Portugal)

Belmonte és un municipi portuguès, situat al districte de Castelo Branco, a la regió del Centre i a la subregió de Cova da Beira. L'any 2004 tenia 7.722 habitants. Es divideix en 5 freguesias. Limita al nord amb Guarda, a l'est amb Sabugal, al sud-est amb Fundão i a l'oest amb Covilhã.

## Població

Població del concelho de Belmonte (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2946 | 3969 | 6573 | 8190 | 9109 | 6765 | 7411 | 7592 | 7662 |
La població inclou uns 300 jueus de Belmonte, que foren fins als anys 1970s el cas més extraordinari conegut de comunitat criptojueva retornada al judaisme després de cinc segles.

## Freguesies

* Belmonte
* Caria
* Colmeal da Torre
* Inguias
* Maçainhas
# Gugerns

Els gugerns o cugerns (en llatí gugerni) eren un poble germànic que menciona Tàcit en narrar la rebel·lió de Julius Civilis. El comandant romà Dil·li Vòcula va acampar a Gelduba, i des d'allà va atacar el districte dels gugerns, aliats de Civilis.
Vivien a l'oest del Rin, a la Germània Inferior. També en parla Plini el Vell i diu que es trobaven entre la Colonia Agrippinensis i els bataus. Plini diu que Gelduba era al sud del país del gugerns. Juli Cèsar no parla d'aquest poble, segurament perquè no van passar el Rin. Suetoni parla dels ubis i dels sicambres que es van sotmetre a Roma en temps d'August i van ser reubicats a l'altre costat del Rin i potser va ser llavors quan els gugerns es van establir en territori romà.

## Referències

* ↑ P. C. Tàcit, 1962, p. 37.
* ↑ Smith, William (ed.). «Gugerni». Dictionary of Greek and Roman Geography (1854). [Consulta: 31 juliol 2021].

## Bibliografia

* P. C. Tàcit. Històries. Volum IV. Fundació Bernat Metge, 1962.
# Gudu

Els sacerdots Gudu eren un grau dins el sacerdoci de la religió hitita. Un altre grau era els sacerdots Sanga; i un tercer les sacerdotesses siwanzanna.

## Referències

* ↑ Historia del Cercano Oriente. Universidad de Salamanca, 1999, p. 198, 199. ISBN 9788474814651 [Consulta: 20 febrer 2016]. (castellà)
* ↑ Billie Jean Collins. The Hittites and Their World. Society of Biblical Lit, 1 novembre 2012, p. 180–. ISBN 978-1-58983-672-3.
# Alva (Florida)

Alva és una concentració de població designada pel cens dels Estats Units a l'estat de Florida. Segons el cens del 2000 tenia 2.182 habitants.

## Demografia

Segons el cens del 2000, Alva tenia 2.182 habitants, 912 habitatges, i 673 famílies. La densitat de població era de 46,9 habitants per km².
Dels 912 habitatges en un 22,7% hi vivien nens de menys de 18 anys, en un 64,9% hi vivien parelles casades, en un 5,9% dones solteres, i en un 26,2% no eren unitats familiars. En el 21,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,73.
Per edats la població es repartia de la següent manera: un 18,9% tenia menys de 18 anys, un 4,1% entre 18 i 24, un 22,1% entre 25 i 44, un 31,7% de 45 a 60 i un 23,2% 65 anys o més.
L'edat mediana era de 48 anys. Per cada 100 dones de 18 o més anys hi havia 96,1 homes.
La renda mediana per habitatge era de 41.938 $ i la renda mediana per família de 48.073 $. Els homes tenien una renda mediana de 35.300 $ mentre que les dones 25.656 $. La renda per capita de la població era de 24.353 $. Entorn del 5,9% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Alva». American Fact Finder. Oficina del Cens dels Estats Units, 12-01-2010.
# Catedral de Sant Lluís de Cartago

La catedral de Sant Lluís al turó de Birsa a Cartago a Tunísia, és una antiga catedral catòlica, avui d'ús civil.
L'obra va començar sota el domini francès a partir de 1884 i l'església va ser inaugurada de 1890. Va ser desacralitzat i cedit a l'estat el 1964. Després d'anys d'abandó, amb el nom «Acropolium» acull des de 1993 esdeveniments culturals com ara concerts de música, fires d'artesania…
Segons els plans de l'arquitecte mossèn Joseph Pougnet, es va construir en un estil que mescla el morisc, romà d'Orient i el gòtic. Té una forma de creu llatina, una cúpula grossa i dues torres quadrades a la façana occidental. A les parets hi ha els escuts dels donants que van contribuir a finançar les obres. Els vitralls són decorats amb arabescs.
Fou la seu del cardenal primat d'Àfrica, càrrec creat després del 1881 i que va recaure en el cardenal Charles Martial Lavigerie, fundador dels Pares Blancs, bisbe d'Alger i després també de Cartago, mort el 1892.

## Referències

* 1 2 Khlifi, Roua «The Acropolium of Carthage: At the crossroads of culture and history» (en anglès). The Arab Weekly, 17-06-2018.
* ↑ «L'Acropolium de Carthage» (en francès), 08-02-2025. [Consulta: 8 febrer 2025].
* ↑ Arteche, José de. The Cardinal of Africa, Charles Lavigerie: Founder of the White Fathers (en anglès). Catholic Book Club, 1964.
# Lexovis

Els lexovis (en llatí: Lexovii, en grec antic Ληξόβιοι) eren un poble celta de la Gàl·lia que vivien a l'oest de la desembocadura del Sena (territori de Lisieux i potser a Bayeux on vivien els baiocasses). És possible que els baiocasses i viducasses foren dependents dels lexovis. La seva capital era Civitas Lexiviorum (Lisieux), diu la Notitia Dignitatum.

## Història

Els vènets d'Armòrica quan es preparaven per atacar Juli Cèsar, van demanar ajut als osismes, lexovis, namnetes i altres. Cèsar va enviar a Quint Tituri Sabí contra els unel·les, els curiosolites i els lexovis per evitar que enviaren tropes. Quan Sabí va arribar al país dels unel·les. els aulercs eburòvics i lexovis van matar els seus Consells del poble (o senat, diu Cèsar) que estaven contra la guerra i es van unir a Viridovix, el cap dels unel·les; Sabí va derrotar els confederats i els va obligar a rendir-se.
Van participar en la gran revolta dels gals contra Cèsar de l'any 52 aC amb 3.000 homes.

## Referències

* ↑ R. E. Doranlo, « La Civitas des Lexovii et ses abornements », a Revue des études anciennes, 1932, p. 159-181
* ↑ Smith, William (ed.). «Lexovii». Dictionary of Greek and Roman Geography (1854). [Consulta: 5 agost 2021].
# Beriózovka (Vorónej)

Beriózovka (en rus: Берёзовка) és un poble de l'óblast de Vorónej, a Rússia, segons el cens del 2010 tenia 936 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова